Prime Minister and I

Prime Minister and I () ialah sebuah drama Korea Selatan tahun 2013 dibintangi oleh Im Yoon-ah, Lee Beom-soo, Yoon Shi-yoon, Chae Jung-an dan Ryu Jin. Drama ini disiarkan menerusi saluran KBS2 bermula 9 Disember 2013 sehingga 4 Februari 2014 pada hari Isnin dan Selasa pukul 10:00 malam sebanyak 17 episod.

Sinopsis
Perdana Menteri Kwon Yul (Lee Beom-Soo) seorang yang sangat kuat bekerja dan sangat teratur melakukan segala-galanya ketika berada di pejabat tetapi beliau bergelut untuk membesarkan ketiga-tiga orang anaknya. Nam Da Jung (Yoona) ialah seorang wartawan penuh dengan keghairahan ketika bekerja,tetapi sentiasa berakhir dengan tidak mendapat bahan-bahan yang gempak. Nam Da Jung datang ke Kwon Yool dan tiga anaknya umpama hadiah Hari Natal.

Watak

Watak Utama
Lee Beom-soo sebagai Kwon Yul

Kwon Yool, 42 tahun,  Perdana Menteri termuda Republik Korea
Beliau kehilangan isterinya dalam kemalangan kereta 7 tahun lalu dan terpaksa membesarkan ketiga-tiga anaknya sendirian. Beliau mempunyai reputasi sebagai seorang yang jujur dan berintegriti,tetapi realitinya beliau mempunyai hubungan yang menyulitkan dengan anak-anaknya dan beliau juga mempunyai mulut yang jahat,berupaya menukarkan perkataan-perkataan baik ke buruk dengan semulajadinya seperti ketika beliau berada di rumah. Beliau adalah pemimpin yang terkenal di mata dunia,juga di masa yang sama tidak mampu memasak semangkuk mi. 
 
Im Yoona sebagai Nam Da Jung

Nam Da Jung, 28 tahun, Wakil wartawan Tabloid tahun ketiga, bertanggungjawab melaporkan Berita Scandal.
Pada pandangan pertama, dia tampak bijak dan seorang wanita yang cekal, tetapi dia sebenarnya seorang yang cemerkap dan sentiasa membuat kesilapan dan memalukan dirinya sendiri. Berangan-angan ingin menjadi seorang novelis seperti Jane Austen; tetapi dalam masyarakat yang dimana seseorang tidak boleh membuat duit dengan mudah,menjadi seorang penulis sememangnya adalah impian yang menyedihkan. Akhirnya, dia telah menggunakan bakatnya dengan menjadi seorang penulis dan seorang jurugambar untuk syarikat 'Scandal News'. Disebabkan bapanya yang mempunyai alzheimer,dia terpaksa bekerja dengan bersungguh-sungguh untuk mencari wang bagi menampung perbelanjaan bapanya di hospital. Untuk mendapatkan berita-berita yang hebat dia telah mengejar Kwon Yool pagi dan malam dalam cubaannya untuk mendapatkan temubual eksklusif. 
Yoon Shi-yoon sebagai Kang In Ho

Kang In Ho, 32 tahun, Pegawai atasan untuk pejabat Perdana Menteri
Buat pertama kali pertemuannya dengan Da Jung, dia merasakan Da Jung ialah seorang wanita yang unik dan menarik, walaupun ketika Da Jung mulai mengganggu Kwon Yool dengan meminta untuk berkahwin dengannya.Lama-kelamaan dia merasa benci kepada Da Jung kerana tindakannya yang tidak ubah seperti perempuan murahan.Namun selepas dia mengetahui sebab-penyebab Da Jung berkelakuan begitu,dia tidak boleh membenci Da Jung lagi, malah dia bertambah sayang dan cinta kepada Da Jung,dan dia akan melindungi Da Jung melebihi dirinya sendiri. 

Chae Jung-an sebagai Seo Hye Joo
Seo Hye Joo, 35 tahun, Hoobae(Junior) kepada Kwon Yool, pembantu Kwon Yool yang paling setia dan yang bersamanya dari zaman kolej. Sangat tenang dan seorang yang tegas serta bijak dalam pelbagai perkara, tetapi dia adalah seorang yang dungu dalam percintaan.Walaupun telah lama menyimpan perasaan pada Kwon Yool walaupun dari zaman kolej,tetapi dia tidak pernah mengungkapkan cintanya kepada Kwon Yool. Dia gembira dengan hanya berada disamping Kwon Yool dalam pekerjaan dan menyinmpan perasaannya, sehingga satu hari, Nam Da Jung muncul dalam hidupnya. 

Ryu Jin sebagai Park Joon Ki
Park Joon Ki, 42 tahun, Menteri Kewangan dan Strategi, Abang ipar Kwon Yool dan juga pesaingnya dalam bidang politik. Dia ialah seorang yang penuh dengan keyakinan dan juga seorang yang bercita-cita tinggi. Dia berkahwin dengan Na Yoon Hee hanya kerana inginkan kuasa politik. Dia telah bekerja keras untuk berada dimana dia berada sekarang. Walaupun pernah menjadi sahabat yang rapat dengan Kwon Yool satu ketika dahulu, tetapi semuanya berakhir kerana dia mendapat tahu bahawa cinta pertamanya iaitu Hye Joo mencintai Kwon Yool. Dia merasakan kematian adiknya Na Young adalah disebabkan kepayahan dan kesusahan yang dibawa Kwon Yool, dan dia tidak dapat memaafkan Kwon Yool. Dia hanya menginginkan Kwon Yool tumbang dari dunia politik dan tidak akan pernah bangkit lagi. 

Anak-anak Perdana Menteri
Choi Soo Han sebagai Woo Ri
Jeon Min-seo sebagai Na Ra
Lee Do Hyun sebagai Man Se

Watak Tambahan
Lee Min ho sebagai Park Hee Chul, Penolong Nam Da Jung
Lee Han Wie sebagai Nam Yu Sik, Bapa kepada Nam Da Jung
Yoon Hae Young sebagai Na Yun Hee
Lee Young Bum sebagai Shim Sung Il
Go Joo Yeon sebagai Roori
Choi Duk Moon sebagai Go Dal Pyo

Perkadaran Penonton
Didalam jadual dibawah, yang berwarna biru mewakili perkadaran tontonan terendah dan yang berwarna merah mewakili perkadaran tontonan tertinggi.

Anugerah
Pada malam berprestij Anugerah Drama KBS 2013,Yoona telah memenangi 'Anugerah Cemerlang' bagi kategori siri mini.Dia juga telah memenangi hadiah 'Pasangan Terbaik' bersama Lee Beom-soo

Rujukan 

Drama Korea Selatan tahun 2013
Drama KBS